ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
ഇൻഡസ് സംരംഭക ആഗോള ഉച്ചകോടി ഉപരാഷ്ട്രപതി വെർച്വലായി ഉദ്ഘാടനം ചെയ്തു
(നൂതന ആശയ പരിപാടികളിലൂടെ വിദ്യാർത്ഥികളിൽ സംരംഭകത്വം പരിപോഷിപ്പിക്കേണ്ടത് വളരെ അത്യാവശ്യമാണെന്ന് ഉപരാഷ്ട്രപതി ശ്രീ എം. വെങ്കയ്യനായിഡു അഭിപ്രായപ്പെട്ടു.നൂതന ബിസിനസ് ആശയങ്ങൾ ഉള്ള വിദ്യാർഥികൾക്ക് മാർഗ നിർദ്ദേശം നൽകുന്നതിന് സർവകലാശാലകൾ വ്യവസായങ്ങളുമായി വളരെ അടുത്ത ബന്ധം സ്ഥാപിക്കണമെന്ന് അദ്ദേഹം പറഞ്ഞു
.
വിശാഖപട്ടണത്ത് നടന്ന ആഗോള ഇൻഡസ്സംരംഭക ഉച്ചകോടിയെ വീഡിയോ കോൺഫറൻസിങ്ങിലൂടെ അഭിസംബോധന ചെയ്യുകയായിരുന്നു അദ്ദേഹം.യുവാക്കളിലെ സംരംഭക പ്രതിഭകളെ കണ്ടെത്തുന്നതിനും പരിപോഷിപ്പിക്കുന്നതിനും സർവകലാശാലകൾ ഇൻകുബേഷൻ സെന്ററുകൾ തുടങ്ങണമെന്ന് ഉപരാഷ്ട്രപതി ആവശ്യപ്പെട്ടു.സർവകലാശാല ക്യാമ്പസുകളിൽ സംരംഭക അന്തരീക്ഷം സൃഷ്ടിക്കുന്നതിന് ആവശ്യമായ ധനസഹായം നൽകുന്നതിന് വ്യവസായ മേഖല മുന്നോട്ടുവരണമെന്നും അദ്ദേഹം അഭ്യർത്ഥിച്ചു.
സിലിക്കൺവാലി കേന്ദ്രമാക്കി പ്രവർത്തിക്കുന്ന ഒരു സന്നദ്ധ സംഘടനയാണ് The IndUS Entrepreneurs .നെറ്റ്വർക്കിങ്ങിലൂടെ സ്റ്റാർട്ടപ്പുകൾക്ക് പ്രോത്സാഹനം നൽകുകയാണ് സംഘടനയുടെ ലക്ഷ്യം. ഈ ഉച്ചകോടി ഇന്ത്യയിലേക്ക് വൻതോതിൽ നിക്ഷേപം ആകർഷിക്കുന്നതിനുള്ള അവസരങ്ങൾ തുറന്നു കാട്ടും. കേന്ദ്രമന്ത്രി ശ്രീ നിതിൻ ഗഡ്കരിയും പരിപാടിയിൽ സന്നിഹിതനായിരുന്നു.
ശാസ്ത്ര സാങ്കേതിക മന്ത്രാലയം
നോവൽ കൊറോണ വൈറസിന്റെ ഘടക പദാർത്ഥങ്ങളെ വേർതിരിക്കാൻ ഗവേഷകർക്ക് കഴിഞ്ഞത് മരുന്ന് പരീക്ഷണത്തിനും വാക്സിൻ വികസനത്തിനും വഴിതെളിക്കുന്നു
(ന്യൂഡൽഹി, മെയ് 29, 2020
രോഗികളുടെ പരിശോധനാസാമ്പിളുകളിൽ നിന്ന് കൊറോണ വൈറസിന്റെ  ഘടക പദാർത്ഥങ്ങൾ കൃത്യമായി കൾച്ചർ ചെയ്യുന്നതിൽ സെന്റർ ഫോർ സെല്ലുലാർ ആന്റ് മോളിക്യുലർ ബയോളജി  വിജയിച്ചു. വൈറസിന്റെ ഘടകപദാർത്ഥങ്ങളെ ലാബിൽ കൃത്യമായി വേർതിരിക്കാൻ സി.സി.എം.ബി ക്കു സാധിച്ചതിലൂടെ വാക്സിൻ വികസനത്തിനും അതുവഴി കോവിഡിനെതിരായ പോരാട്ടത്തിനുമാണ് വഴിതെളിയുന്നത്.
എന്തിനു വേണ്ടിയാണു അപകടകാരിയായ വൈറസിനെ ലാബിൽ വളർത്തുന്നത്? ലാബിൽ നടക്കുന്ന പ്രക്രിയയിലൂടെ വൈറസിനെ വേർതിരിച്ചു നിഷ്ക്രിയമാക്കുന്നതിനാണിത്. നിഷ്ക്രിയമായ വൈറസിനെ വാക്സിൻ നിർമ്മിക്കാൻ ഉപയോഗിക്കാം. നിഷ്ക്രിയമായ വൈറസ് കുത്തിവയ്ക്കുമ്പോൾ, മനുഷ്യന്റെ രോഗപ്രതിരോധ സംവിധാനം ശരീരത്തിൽ ആന്റിബോഡി അഥവാ പ്രതിദ്രവ്യത്തിന്റെ ഉത്പാദനം ആരംഭിക്കുന്നു. താപവും രാസവസ്തുക്കളും വൈറസിനെ നിർജ്ജീവമാക്കാൻ സാധാരണ ഉപയോഗിക്കുന്നുണ്ട്. നിർജ്ജീവമാക്കിയ വൈറസിന് ശരീരത്തിന്റെ പ്രതിരോധത്തിനാവശ്യമുള്ള പ്രതിദ്രവ്യത്തിന്റെ  നിർമ്മാണത്തിന് കാരണമാകാൻ കഴിയുമെങ്കിലും പുനരുത്പാദനത്തിന് അഥവാ പെരുകാൻ കഴിയാത്തതിനാൽ ദോഷകരമായി ബാധിക്കാനാകില്ല.
പ്രതിദ്രവ്യവും മറുമരുന്നും വികസിപ്പിക്കാൻ വൈറസ് ഘടകങ്ങൾ വേർതിരിച്ചേ മതിയാകൂ. അണുബാധ ഉണ്ടായ രോഗികളെ ചികിൽസിക്കാൻ പ്രതിദ്രവ്യങ്ങൾ ഉപയോഗിക്കാം. പ്രതിദ്രവ്യങ്ങൾ മനുഷ്യരിൽ കുത്തിവയ്ക്കുമ്പോൾ വൈറസ് വിരുദ്ധ പ്രതികരണത്തിന് കാരണമാവുകയും അണുബാധയെ പരിമിതപ്പെടുത്തുകയും ചെയ്യും. പ്രതിദ്രവ്യങ്ങൾ ഒരു വാക്സിൻ ചെയ്യുന്നതുപോലെ പ്രതിരോധശേഷി നൽകുന്നില്ല. പക്ഷേ വൈറസിനെതിരായ മറുമരുന്നായി ഇതിനെ കണക്കാക്കാവുന്നതാണ്.
വൈറസിന്റെ ഘടക പദാർത്ഥങ്ങൾ വേർതിരിക്കുന്നത് മരുന്ന് നിർമ്മാണ പ്രക്രിയയ്ക്കും സഹായകമാണ്. സാധ്യതയുള്ള മരുന്നുകളുടെ ഫലപ്രാപ്തി മനസ്സിലാക്കാൻ ഒരു ടെസ്റ്റ്-ട്യൂബിൽ വൈറസിനെതിരെ പരീക്ഷിച്ചു നോക്കുന്നതിന് ഇത് സഹായകമാണ്.
വാണിജ്യ വ്യവസായ മന്ത്രാലയം
2030-ഓടെ 1 ട്രില്യൺ ഡോളറിന്റെ സേവന കയറ്റുമതി ലക്ഷ്യം കൈവരിക്കാൻ ഇന്ത്യ ഒരുങ്ങുന്നു- ശ്രീ പീയൂഷ് ഗോയൽ
ന്യൂഡൽഹി: നവംബർ 09, 2021
2030-ഓടെ 1 ട്രില്യൺ ഡോളറിന്റെ സേവന കയറ്റുമതി ലക്ഷ്യം കൈവരിക്കാൻ ഇന്ത്യ തയ്യാറെടുക്കുകയാണെന്ന് കേന്ദ്ര വാണിജ്യ-വ്യവസായ മന്ത്രി ശ്രീ പിയൂഷ് ഗോയൽ പറഞ്ഞു. ഇന്ന് ന്യൂ ഡൽഹിയിൽ നടന്ന 'സർവീസസ് എക്സ്പോർട്ട് പ്രമോഷൻ കൗൺസിൽ - ഗ്ലോബൽ സർവീസസ് കോൺക്ലേവ് 2021"- സമ്മേളനത്തെ അഭിസംബോധന ചെയ്യുകയായിരുന്നു അദ്ദേഹം.
സേവന മേഖല ഇന്ത്യയുടെ സാമ്പത്തിക വളർച്ചയുടെ പ്രധാന ചാലക ശക്തിയാണെന്ന് മന്ത്രി പറഞ്ഞു. സേവന മേഖല ഏകദേശം 2.6 കോടി ആളുകൾക്ക് തൊഴിൽ നൽകുകയും ഇന്ത്യയുടെ മൊത്തം ആഗോള കയറ്റുമതിയിൽ ഏകദേശം 40% സംഭാവന നൽകുകയും ചെയ്യുന്ന കാര്യം അദ്ദേഹം ചൂണ്ടിക്കാട്ടി. 2020-21 സാമ്പത്തിക വർഷത്തിൽ സേവന വ്യാപാര മിച്ചം 89 ബില്യൺ ഡോളറായിരുന്നുവെന്നും ഇത് ഏറ്റവും വലിയ നേരിട്ടുള്ള വിദേശ നിക്ഷേപം ആകർഷിച്ച മേഖലയാണെന്നും അദ്ദേഹം കൂട്ടിച്ചേർത്തു.
നൈപുണ്യങ്ങൾ, പുതുസംരംഭങ്ങൾ, വിവരസാങ്കേതിക മേഖല  എന്നിവയുൾപ്പെടുന്ന സേവന മേഖലയ്ക്ക് സാർവത്രിക സ്വീകാര്യത, സാർവത്രിക ആകർഷകത്വം എന്നീ രണ്ടു നേട്ടങ്ങളുണ്ടെന്ന് അദ്ദേഹം ഊന്നിപ്പറഞ്ഞു. ഇന്ന്, ഇന്ത്യയുടെ സേവന കയറ്റുമതിയിൽ പ്രധാനമായും IT / ITes  എന്നിവ ഉൾപ്പെടുന്നതായും മറ്റ് വളർച്ചാ സാധ്യതയുള്ള മേഖലകളിൽ ശ്രദ്ധ കേന്ദ്രീകരിക്കേണ്ടതുണ്ടെന്നും ശ്രീ ഗോയൽ പറഞ്ഞു.
മഹാമാരിയുടെ കാലഘട്ടത്തിൽ 'വീട്ടിലിരുന്ന് ജോലി' സാധ്യമാക്കിയതിൽ ഇന്ത്യ പ്രകടിപ്പിച്ച പ്രതിബദ്ധതയെ പ്രശംസിച്ച ശ്രീ ഗോയൽ, മറ്റ് രാജ്യങ്ങളിൽ സേവന വ്യാപാരം മാന്ദ്യത്തിൽ തുടർന്നപ്പോൾ, ഇന്ത്യയുടെ സേവന മേഖല വളരെയധികം ഊർജ്ജസ്വലത പ്രകടിപ്പിച്ചതായും ചൂണ്ടിക്കാട്ടി. കോവിഡ്-19 മൂലം തകർന്ന വിനോദസഞ്ചാരം, ഹോസ്പിറ്റാലിറ്റി  തുടങ്ങിയ മേഖലകൾ പുനരുജ്ജീവനത്തിന്റെ ലക്ഷണങ്ങൾ കാണിക്കുന്നുണ്ടെന്നും അദ്ദേഹം കൂട്ടിച്ചേർത്തു.
2020 ൽ, രണ്ടു സ്ഥാനങ്ങൾ ഉയർന്ന് ലോകത്തെ ഏറ്റവും വലിയ ഏഴാമത്തെ സേവന കയറ്റുമതി രാജ്യമായി ഇന്ത്യ മാറിയെന്ന് മന്ത്രി പറഞ്ഞു. ലോകത്തെ ഏറ്റവും വലിയ സേവന കയറ്റുമതി രാജ്യമാകാനുള്ള ശേഷി ഇന്ത്യക്കുണ്ടെന്ന് ഊന്നിപ്പറഞ്ഞ ശ്രീ ഗോയൽ, ഉൽപ്പന്നങ്ങൾ സംയോജിപ്പിക്കുന്ന ഒരു സമ്പദ്വ്യവസ്ഥയിൽ നിന്ന് വിജ്ഞാനാധിഷ്ഠിത സമ്പദ്വ്യവസ്ഥയിലേക്കുള്ള ഇന്ത്യയുടെ പരിവർത്തനത്തെ സേവന മേഖല പ്രോത്സാഹിപ്പിക്കുകയാണെന്ന് വ്യക്തമാക്കി.
RRTN/SKY
(Visitor Counter : 173
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് ചികിത്സയിലുള്ളവരുടെ എണ്ണം 3 ലക്ഷത്തിൽ താഴെയായി; കഴിഞ്ഞ 163 ദിവസത്തിലെ ഏറ്റവും കുറഞ്ഞ നിരക്ക്
ചികിത്സയിലുള്ളത് ആകെ രോഗബാധിതരുടെ 3 ശതമാനത്തിൽ താഴെ
പുതിയ പ്രതിദിന രോഗബാധിതർ 20,000ൽ താഴെ; കഴിഞ്ഞ 173 ദിവസത്തിലെ ഏറ്റവും കുറഞ്ഞ നിലയിൽ
കോവിഡ് 19നെതിരായ പോരാട്ടത്തിൽ ഇന്ത്യ നിരവധി നാഴികക്കല്ലുകൾ പിന്നിട്ടു.
രാജ്യത്തു ചികിത്സയിലുള്ളവരുടെ എണ്ണം ഇന്ന് 3 ലക്ഷത്തിൽ താഴെയായി . ആകെ രോഗബാധിതരുടെ മൂന്നു ശതമാനത്തിൽ താഴെ  മാത്രമാണ് നിലവിൽ ചികിത്സയിലുള്ളത്. 163 ദിവസത്തിനിടയിലെ ഏറ്റവും താഴ്ന്ന നിരക്കാണിത്. 2020 ജൂലൈ 12ന് ചികിത്സയിലുള്ളവരുടെ ആകെ എണ്ണം 2,92,258 ആയിരുന്നു.
കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തിൽ 11,121 ന്റെ കുറവാണ് ഉണ്ടായത്.
20,000ൽ താഴെ പേർക്കാണ്  കഴിഞ്ഞ 24 മണിക്കൂറിനിടെ രോഗം സ്ഥിരീകരിച്ചത്. 2020 ജൂലൈ 2 ന് പ്രതിദിന രോഗബാധിതരുടെ എണ്ണം 19,148 ആയിരുന്നു.
ദശലക്ഷം പേരിൽ ഇന്ത്യയിൽ ചികിത്സയിലുള്ളവരുടെ എണ്ണം ആഗോളതലത്തിൽ ഏറ്റവും കുറഞ്ഞ നിരക്കിലാണ് . യു എസ് എ, ഇറ്റലി, ബ്രസീൽ, തുർക്കി, റഷ്യ എന്നിവിടങ്ങളിൽ ഈ നിരക്ക് ഏറെ ഉയർന്നതാണ്.
ആകെ രോഗമുക്തരുടെ എണ്ണം 96 ലക്ഷം പിന്നിട്ടു . രോഗമുക്തി നിരക്ക് 95.65%
രോഗമുക്തരും ചികിത്സയിലുള്ളവരും തമ്മിലുള്ള അന്തരം ഉയർന്ന് 93,43,969 ആയി.
കഴിഞ്ഞ 24 മണിക്കൂറിനിടെ 30,376 പേരാണ് രോഗമുക്തരായത്. കഴിഞ്ഞ 25 ദിവസമായി പ്രതിദിന രോഗബാധിതരേക്കാൾ കൂടുതലാണ് ദിവസേനയുള്ള രോഗമുക്തർ.
ഉയർന്ന തോതിലുള്ള പരിശോധനയും രോഗമുക്തി നിരക്കിലെ വർധനയും കുറയുന്ന പ്രതിദിന രോഗബാധിതരുടെ നിരക്കും കുറഞ്ഞ മരണനിരക്കിന് ഇടയാക്കി.
പുതുതായി രോഗമുക്തരായവരുടെ 75.31 ശതമാനവും 10 സംസ്ഥാനങ്ങളിൽ/ കേന്ദ്ര ഭരണ പ്രദേശങ്ങളിൽ ആണ്.
മഹാരാഷ്ട്രയിൽ 6053, കേരളത്തിൽ 4494, പശ്ചിമ ബംഗാളിൽ 2342 എന്നിങ്ങനെയാണ് പുതുതായി രോഗമുക്തരായവരുടെ എണ്ണം.
പുതുതായി രോഗം സ്ഥിരീകരിച്ചവരുടെ 75.69 ശതമാനവും 10 സംസ്ഥാനങ്ങളിൽ/ കേന്ദ്ര ഭരണ പ്രദേശങ്ങളിൽ ആണ്.
കേരളത്തിൽ 3423 പേർക്കും മഹാരാഷ്ട്രയിൽ 2834 പേർക്കും പശ്ചിമ ബംഗാളിൽ 1515 പേർക്കും കഴിഞ്ഞ 24 മണിക്കൂറിനിടെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ രേഖപ്പെടുത്തിയ 301 മരണങ്ങളിൽ 76.74 ശതമാനവും പത്ത് സംസ്ഥാനങ്ങളിൽ/ കേന്ദ്ര ഭരണ പ്രദേശങ്ങളിൽ ആണ്.
18.27 ശതമാനമാണ് മഹാരാഷ്ട്രയിലെ മരണനിരക്ക് . പശ്ചിമ ബംഗാളിൽ 41 ഉം കേരളത്തിൽ 27 ഉം മരണം രേഖപ്പെടുത്തി.
ഇലക്ട്രോണിക്സ് & ഐ.ടി മന്ത്രാലയം
ഗവണ്മെന്റ് മന്ത്രാലയങ്ങളും വകുപ്പുകളും കൂടാതെ മറ്റ് സ്ഥാപനങ്ങൾക്കും ആധാർ പ്രാമാണീകരണം നടത്തുന്നതിനുള്ള ചട്ടങ്ങൾ കേന്ദ്ര ഇലക്ട്രോണിക്സ്-ഇൻഫർമേഷൻ ടെക്നോളജി മന്ത്രാലയം  നിർദ്ദേശിച്ചു
ന്യൂ ഡൽഹി: ഏപ്രിൽ 20, 2023
ആധാർ ജനസൗഹൃദമാക്കുന്നതിനും പൗരന്മാർക്ക് ജീവിതസാഹചര്യം മെച്ചപ്പെടുത്തുന്നതിനും സേവനങ്ങൾ ലഭ്യമാക്കുന്നതിനുമുള്ള പ്രതിജ്ഞാബദ്ധതയുടെ ഭാഗമായി, ഗവണ്മെന്റ് മന്ത്രാലയങ്ങളും വകുപ്പുകളും കൂടാതെ മറ്റ് സ്ഥാപനങ്ങൾക്കും ആധാർ പ്രാമാണീകരണം നടത്തുന്നതിനുള്ള ചട്ടങ്ങൾ കേന്ദ്ര ഇലക്ട്രോണിക്സ്-ഇൻഫർമേഷൻ ടെക്നോളജി മന്ത്രാലയം  നിർദ്ദേശിച്ചു.
2016ലെ ആധാർ  നിയമത്തിൽ 2019-ൽ നടപ്പാക്കിയ ഭേദഗതിയിലൂടെ, ചട്ടങ്ങൾ അനുശാസിക്കുന്ന സ്വകാര്യതയുടെയും സുരക്ഷയുടെയും മാനദണ്ഡങ്ങൾ പാലിക്കുന്നതിൽ സ്ഥാപനങ്ങളുടെ നടപടിയിൽ UIDAI സംതൃപ്തരാണെങ്കിൽ, നിയമം വഴി അനുവദിക്കുന്ന ആധികാരികത ഉറപ്പാക്കൽ സേവനങ്ങൾ നൽകാൻ അല്ലെങ്കിൽ ഒരു നിശ്ചിത ആവശ്യത്തിനായി പ്രാമാണീകരണം തേടാൻ ഇത്തരം സ്ഥാപനങ്ങൾക്ക് അനുമതിയുണ്ട്.
ആധാർ ഓതന്റിക്കേഷൻ ഫോർ ഗുഡ് ഗവേണൻസ്  ചട്ടങ്ങൾ, 2020 പ്രകാരം, സദ്ഭരണത്തിന്റെ താൽപ്പര്യങ്ങൾ, പൊതു ഫണ്ടുകളുടെ ചോർച്ച തടയൽ, വിജ്ഞാനത്തിന്റെയും നൂതനാശയത്തിന്റെയും വ്യാപനം എന്നിവയ്ക്കായി നിലവിൽ, ഗവണ്മെന്റ് മന്ത്രാലയങ്ങൾക്കും വകുപ്പുകൾക്കും ആധാർ പ്രാമാണീകരണത്തിന് അനുമതിയുണ്ട്.
ജീവിതസാഹചര്യം മെച്ചപ്പെടുത്തുന്നതിനും സേവനങ്ങളുടെ വ്യാപനം സാധ്യമാക്കുന്നതിനും ഡിജിറ്റൽ പ്ലാറ്റഫോം വഴി സദ്ഭരണം ഉറപ്പാക്കുന്നതിനും സാമൂഹിക ക്ഷേമ ആനുകൂല്യങ്ങൾ പാഴായിപോകുന്നത് തടയുന്നതിനും അറിവിന്റെയും നൂതനാശയത്തിന്റെയും വ്യാപനത്തിനും വേണ്ടി ആധാർ പ്രാമാണീകരണം നടത്താൻ ഗവൺമെന്റ് മന്ത്രാലയമോ വകുപ്പോ ഒഴികെയുള്ള ഏതൊരു സ്ഥാപനവും ആഗ്രഹിക്കുന്നെങ്കിൽ അതിന് അനുമതി തേടിയുള്ള ഒരു ശുപാർശ ബന്ധപ്പെട്ട മന്ത്രാലയത്തിനോ വകുപ്പിനോ സമർപ്പിക്കേണ്ടതാണ്. ആധികാരികത ആവശ്യപ്പെടുന്നത് പ്രസ്തുത ആവശ്യങ്ങൾക്കാണോ, അതിൽ സംസ്ഥാനത്തിന്റെ താൽപ്പര്യം ഉൾപ്പെട്ടിട്ടുണ്ടോ എന്നത് സംബന്ധിച്ച വിശദീകരണവും ശുപാർശയിൽ ഉണ്ടാകണം. കേന്ദ്ര വിഷയങ്ങളിൽ കേന്ദ്ര ഗവണ്മെന്റ് മന്ത്രാലയത്തിനോ വകുപ്പിനോ സംസ്ഥാന വിഷയങ്ങളിൽ സംസ്ഥാന ഗവണ്മെന്റ്റിനോ ആകണം ശുപാർശ സമർപ്പിക്കേണ്ടത്. സമർപ്പിച്ച നിർദ്ദേശം അത്തരമൊരു ലക്ഷ്യം നിറവേറ്റുന്നുവെന്നും സംസ്ഥാനത്തിന്റെ താൽപ്പര്യമുണർത്തുന്നതാണെന്നും മന്ത്രാലയത്തിന്/വകുപ്പിന് അഭിപ്രായമുണ്ടെങ്കിൽ, അത് ശുപാർശ സഹിതം കേന്ദ്ര ഇലക്ട്രോണിക്സ്-ഇൻഫർമേഷൻ ടെക്നോളജി മന്ത്രാലയത്തിലേക്ക് കൈമാറും.
അഭിപ്രായങ്ങൾ MyGov പ്ലാറ്റ്ഫോം വഴി 2023 മെയ് 5-നകം സമർപ്പിക്കാം.
പ്രധാനമന്ത്രിയുടെ ഓഫീസ്
ഇന്ത്യയിലെ ജപ്പാൻ അംബാസഡർ ഹിരോഷി സുസുക്കി ഇന്ത്യൻ വിശിഷ്ടഭോജ്യങ്ങൾ പ്രദർശിപ്പിക്കുന്ന വീഡിയോ പ്രധാനമന്ത്രി പങ്കുവെച്ചു
പ്രധാനമന്ത്രി ശ്രീ നരേന്ദ്ര മോദി ഇന്ത്യയിലെ ജാപ്പനീസ് അംബാസഡർ ഹിരോഷി സുസുക്കി തന്റെ ഭാര്യയ്ക്കൊപ്പം ഇന്ത്യൻ വിശിഷ്ടഭോജ്യങ്ങൾ ആസ്വദിക്കുന്ന വീഡിയോ പങ്കിട്ടു.
ഇന്ത്യയിലെ ജാപ്പനീസ് അംബാസഡർ ഹിരോഷി സുസുക്കിയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു:
“മിസ്റ്റർ അംബാസഡർ, താങ്കൾ തോറ്റതിൽ വിഷമിക്കാത്ത ഒരു മത്സരമാണിത്. താങ്കൾ ഇന്ത്യയുടെ പാചക വൈവിധ്യം ആസ്വദിക്കുന്നതും അത് പുതുമയുള്ള രീതിയിൽ അവതരിപ്പിക്കുന്നതും കാണുന്നതിൽ സന്തോഷമുണ്ട്. വീഡിയോകൾ ഇനിയും തുടരട്ടെ !
-ND-
(
രാജ്യരക്ഷാ മന്ത്രാലയം
ഫോനി ചുഴലിക്കാറ്റിനെ നേരിടാന് നാവികസേന സുസജ്ജം
ഫോനി ചുഴലിക്കാറ്റിനെ നേരിടാന് നാവികസേന സുസജ്ജമാണെന്ന് കിഴക്കന് നാവിക കമാന്ഡ് അറിയിച്ചു. ആവശ്യമെങ്കില്രക്ഷാ - ദുരിതാശ്വാസ പ്രവര്ത്തനങ്ങള്ക്കായും, ഒഴിപ്പിക്കല്, വൈദ്യസഹായംഎന്നിവയ്ക്കായും ഇന്ത്യന് നാവികസേനയുടെകപ്പലുകള്വിശാഖപട്ടണത്തുംചെന്നൈയിലുംസജ്ജമാക്കിയിട്ടുണ്ട്.മുങ്ങല്വിദഗ്ധര്, ഡോക്ടര്മാര്, റബ്ബര്ബോട്ടുകള്, ഭക്ഷണം, വസ്ത്രം, മരുന്നുകള്, കമ്പിളി പുതപ്പ്, ടെന്റുകള്മുതലായവഇവയുംഒരുക്കിയിട്ടുണ്ട്. തമിഴ്നാട്ടിലെആര്ക്കോണത്തെ ഐ.എന്.എസ്.രജാലി, വിശാഖപട്ടണത്തെ ഐ.എന്.എസ്. ദീഗാഎന്നീ നാവികവ്യോമതാവളങ്ങളില് നാവികസേനയുടെവിമാനങ്ങളുംസജ്ജമാക്കി നിര്ത്തിയിട്ടുണ്ട്.ആവശ്യമെങ്കില്നിരീക്ഷണത്തിനും,രക്ഷാപ്രവര്ത്തനങ്ങള്ക്കും, ദുരിതാശ്വാസസാമഗ്രികള്എത്തിച്ചുകൊടുക്കുന്നതിനും വേണ്ടിയാണിത്.
(ND MRD- 257
PIB Headquarters
കല്പ്പറ്റയില് മെഗാ ജോബ് ഫെയര്
കേന്ദ്ര തൊഴില് ഉദ്യോഗ മന്ത്രാലയത്തിനു കീഴില് പ്രവര്ത്തിക്കുന്ന ദേശീയ തൊഴില് സേവന കേന്ദ്രം കോഴിക്കോടുള്ള മോഡല് കരിയര് സെന്റര്, നാഷണല് ഇന്സ്റ്റിറ്റ്യൂട്ട് ഓഫ് ഇലക്ട്രോണിക്സ് & ഇന്ഫര്മേഷന് ടെക്നോളജി , കൊച്ചിയിലെ സൊസൈറ്റി ഫോര് ഇന്റഗ്രേറ്റഡ് ഗ്രോത്ത് ഓഫ് ദി നേഷന് , കേരള ചേമ്പര് ഓഫ് കോമേഴ്സ് & ഇന്ഡസ്ട്രീസ് , എന്നിവരുമായി ചേര്ന്ന് തൊഴില് രഹിതര്ക്ക് സ്വകാര്യ മേഖലയില് തൊഴില് ലഭിക്കുന്നതിന് തൊഴില്മേള സംഘടിപ്പിക്കുന്നു. കല്പ്പറ്റ WMO ആര്ട്സ് & സയന്സ് കോളേജില് വച്ച് ഞായറാഴ്ച രാവിലെ 9 മണിക്ക് തൊഴില്മേള ആരംഭിക്കും.
മള്ട്ടി നാഷണല് കമ്പനികള് മുതല് ചെറുതും വലുതുമായ നൂറോളം സ്വകാര്യ സ്ഥാപനങ്ങള് മേളയില് പങ്കെടുക്കും. അഞ്ചാം ക്ലാസ്സ് മുതല് ബിരുദവും ബിരുദാനന്തരബിരുദവുമുള്ള എല്ലാ വിഭാഗത്തില്പെട്ടവര്ക്കും വേണ്ടി മൂവായിരത്തോളം തൊഴില് സാധ്യതകള് ആണ് മേളയില് പ്രതീക്ഷിക്കുന്നത്. ഓരോ സ്വകാര്യ സ്ഥാപനത്തിലെയും ഒഴിവുകള്ക്കു വേണ്ട യോഗ്യത, പ്രായപരിധി എന്നിവ തൊഴില് മേളയില് പങ്കെടുക്കുന്ന സ്വകാര്യ സ്ഥാപനങ്ങളില് നിന്നും ലഭ്യമാണ്.
കേന്ദ്ര സംസ്ഥാന സര്ക്കാറുകളുടെ വിവിധ സ്ഥാപനങ്ങള് ജനങ്ങള്ക്ക് വേണ്ടി ചെയ്യുന്ന പദ്ധതികളെക്കുറിച്ച് അതാത് സ്ഥാപനങ്ങളിലെ ഉദ്യോഗസ്ഥര് മേളയില് വിശദീകരിക്കുന്നതാണ്.
പങ്കെടുക്കാന് ആഗ്രഹിക്കുന്ന ഉദ്യോഗാര്ത്ഥികള് അവരുടെ വയസ്സ്, യോഗ്യത, തൊഴില് പരിചയം എന്നിവ തെളിയിക്കുന്ന സര്ട്ടിഫിക്കറ്റുകളുമായി രാവിലെ 9.00 മണിക്ക് മേള നടക്കുന്ന കേന്ദ്രത്തിലെത്തി പേര് രജിസ്റ്റര് ചെയ്യേണ്ടതാണ്. തുടര്ന്ന് കമ്പനികളുടെ കൗണ്ടറിലെത്തി ഇന്റര്വ്യൂവിന് ഹാജരാകേണ്ടതാണ്. പിന്നീട് വരുന്ന ഒഴിവുകളിലേക്ക് പരിഗണിക്കുവാന് www.ncs.gov.in എന്ന വെബ്ബ് സൈറ്റില് Job seeker ആയി രജിസ്റ്റര് ചെയ്യണം. കൂടുതല് വിവരങ്ങള്ക്ക് 0471 2332113/ 9495746866 എന്നീ ഫോണ് നമ്പറുകളില് ബന്ധപ്പെടാവുന്നതാണ്.
(Visitor Counter : 20
പ്രധാനമന്ത്രിയുടെ ഓഫീസ്
പുതിയ പാര്ലമെന്റ് മന്ദിരത്തിന്റെ മേല്ക്കൂരയില് പതിപ്പിച്ച ദേശീയ ചിഹ്നം പ്രധാനമന്ത്രി അനാച്ഛാദനം ചെയ്തു
പാര്ലമെന്റ് നിര്മാണത്തില് ഏര്പ്പെട്ടിരിക്കുന്ന തൊഴിലാളികളുമായി പ്രധാനമന്ത്രി സംവദിച്ചു
പുതിയ പാര്ലമെന്റ് മന്ദിരത്തിന്റെ മേല്ക്കൂരയില് പതിപ്പിച്ച ദേശീയ ചിഹ്നം പ്രധാനമന്ത്രി ശ്രീ നരേന്ദ്ര മോദി ഇന്ന് അനാച്ഛാദനം ചെയ്തു.
പ്രധാനമന്ത്രിയുടെ ട്വീറ്റ്:
“ഇന്നു രാവിലെ, പുതിയ പാര്ലമെന്റിന്റെ മേല്ക്കൂരയില് ദേശീയ ചിഹ്നം അനാച്ഛാദനം ചെയ്യാന് എനിക്ക് അവസരം ലഭിച്ചു.”
പുതിയ പാര്ലമെന്റുമായി ബന്ധപ്പെട്ട പ്രവര്ത്തനങ്ങളില് ഏര്പ്പെട്ടിരിക്കുന്ന തൊഴിലാളികളുമായി പ്രധാനമന്ത്രി സംവദിക്കുകയും ചെയ്തു.
“പാര്ലമെന്റ് നിര്മാണത്തില് ഏര്പ്പെട്ടിരിക്കുന്ന തൊഴിലാളികളുമായി സംസാരിക്കാന് എനിക്കു സാധിച്ചു. അവരുടെ പ്രയത്നങ്ങളില് നാം അഭിമാനിക്കുന്നു. നമ്മുടെ രാജ്യത്തിന് അവര് നല്കിയ സംഭാവനകള് എന്നും ഓര്ക്കപ്പെടും.”
വെങ്കലംകൊണ്ടു നിര്മിച്ച ദേശീയ ചിഹ്നത്തിന് ആകെ 9500 കിലോ ഭാരവും 6.5 മീറ്റര് ഉയരവുമുണ്ട്. പുതിയ പാര്ലമെന്റ് മന്ദിരത്തിന്റെ മധ്യത്തായുള്ള വിശ്രമകേന്ദ്രത്തിന്റെ മുകളിലായാണ് ഇതു സ്ഥാപിച്ചിട്ടുള്ളത്. ഇതിനു താങ്ങായി 6500 കിലോ വരുന്ന ഉരുക്കുചട്ടക്കൂടും നിര്മിച്ചിട്ടുണ്ട്.
പുതിയ പാര്ലമെന്റ് മന്ദിരത്തിന്റെ മേല്ക്കൂരയില് ദേശീയ ചിഹ്നം പതിപ്പിക്കുന്നതിനുള്ള രേഖാചിത്രവും മറ്റു പ്രക്രിയകളും ക്ലേ മോഡലിങ്/കമ്പ്യൂട്ടര് ഗ്രാഫിക്സ് മുതല് വെങ്കലംകൊണ്ടു വാര്ക്കുന്നതും മിനുക്കുപണിയുംവരെയുള്ള എട്ടു വ്യത്യസ്തഘട്ടങ്ങളിലൂടെയാണു കടന്നുപോയത്.
The Prime Minister also interacted with the Shramjeevis involved in the work of the new Parliament.
“I had a wonderful interaction with the Shramjeevis who have been involved in the making of the Parliament. We are proud of their efforts and will always remember their contribution to our nation.”
-ND-
(
പ്രധാനമന്ത്രിയുടെ ഓഫീസ്
ഉത്തർപ്രദേശ് ഗവർണർ പ്രധാനമന്ത്രിയുമായി കൂടിക്കാഴ്ച നടത്തി
ഉത്തർപ്രദേശ് ഗവർണർ ശ്രീമതി. ആനന്ദിബെൻ പട്ടേൽ ഇന്നലെ പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ഉത്തർപ്രദേശ് ഗവർണർ ശ്രീമതി. ആനന്ദിബെൻപട്ടേൽ, ജൂലൈ 26-ന് പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തി.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
കോവിഡ് 19 പ്രതിസന്ധിക്കിടയിലെ ഭക്ഷ്യധാന്യവിതരണം
പാവപ്പെട്ടവര്ക്കായുള്ള പ്രധാനമന്ത്രി ഗരീബ് കല്യാണ് അന്ന യോജനയുടെ ആദ്യഘട്ടത്തില്  2020 മാര്ച്ച് 30ന് ആകെ 121 ലക്ഷം മെട്രിക് ടണ്  ഭക്ഷ്യധാന്യങ്ങളാണ് എല്ലാ സംസ്ഥാനങ്ങള്ക്കുമായി/കേന്ദ്രഭരണപ്രദേശങ്ങള്ക്കുമായി കേന്ദ്ര ഉപഭോക്തൃകാര്യ, ഭക്ഷ്യ, പൊതുവിതരണ വകുപ്പ് അനുവദിച്ചത്. ഇതില് ശരാശരി 94 ശതമാനവും സംസ്ഥാനങ്ങള്/ കേന്ദ്രഭരണ പ്രദേശങ്ങള് ഗുണഭോക്താക്കള്ക്കു വിതരണം ചെയ്തതായി കേന്ദ്ര ഉപഭോക്തൃകാര്യ ഭക്ഷ്യ പൊതുവിതരണ സഹമന്ത്രി ശ്രീ ദാന്വേ റാവുസാഹിബ് ദാദാറാവു രാജ്യസഭയില് രേഖാമൂലം നല്കിയ മറുപടിയില് അറിയിച്ചു.
ജൂലൈയില്, ഈ പദ്ധതി 5 മാസത്തേക്ക് കൂടി നീട്ടിയിരുന്നു . പദ്ധതിയുടെ രണ്ടാം ഘട്ടത്തില്  08.07.2020ന് വകുപ്പ് അനുവദിച്ചത് 201 ലക്ഷം മെട്രിക് ടണ് ഭക്ഷ്യധാന്യങ്ങളാണ്. 2020 ജൂലൈ, ഓഗസ്റ്റ് മാസങ്ങളിലെ കണക്കനുസരിച്ച് യഥാക്രമം 90%, 85% ഭക്ഷ്യധാന്യങ്ങള് സംസ്ഥാനങ്ങള്/കേന്ദ്രഭരണപ്രദേശങ്ങള് വിതരണം ചെയ്തു. സെപ്റ്റംബറില് ഏകദേശം 20% ഭക്ഷ്യധാന്യങ്ങള് വിതരണം ചെയ്തു.
രാജ്യത്ത് എവിടെ നിന്നും റേഷന്വാങ്ങാനാകുന്ന സംവിധാനം ഏകദേശം 65 കോടിപേരാണ് പ്രയോജനപ്പെടുത്തിയത്. അതായത് എന്എഫ്എസ്എയ്ക്കു കീഴില് വരുന്ന 80 ശതമാനത്തോളം.
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂ ഡൽഹി, മാർച്ച് 25, 2022
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2022 ജനുവരി വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്.
(Visitor Counter : 111
പ്രധാനമന്ത്രിയുടെ ഓഫീസ്
പ്രധാനമന്ത്രിയെ ലോക നേതാക്കള് ടെലിഫോണില് അഭിനന്ദനം അറിയിച്ചു
ലോകത്തെമ്പാടും നിന്നുള്ള നേതാക്കള് പ്രധാനമന്ത്രി ശ്രീ. നരേന്ദ്ര മോദിയെടെലിഫോണില്വിളിച്ച്അഭിനന്ദനം അറിയിച്ചു. ബംഗ്ലാദേശ് പ്രധാനമന്ത്രി ശ്രീമതി. ഷേയ്ഖ്ഹസീന, ഭൂട്ടാന് രാജാവ് ശ്രീ. ജിഗ്മേഖേസര് നംഗ്യേല്വാങ്ചുക്, ഭൂട്ടാന് പ്രധാനമന്ത്രി ഡോ. ലോത്തേ ഷെറിംഗ്, നേപ്പാള് പ്രധാനമന്ത്രി ശ്രീ. കെ.പി. ശര്മ്മ ഒലി, മാലദ്വീപ് പ്രസിഡന്റ് ശ്രീ. ഇബ്രാഹിം മുഹമ്മദ് സോലിഹ്, ശ്രീലങ്കന് പ്രധാനമന്ത്രി ശ്രീ.റെനില്വിക്രമസിംഗെ, റഷ്യന് പ്രസിഡന്റ്ശ്രീ. വ്ളാദിമിര് പുടിന്, ഫ്രാന്സ് പ്രസിഡന്റ് ശ്രീ. ഇമ്മാനുവല്മാക്രോണ്, ജപ്പാന് പ്രധാനമന്ത്രി ശ്രീ. ഷിന്സോ ആബെ, ഓസ്ട്രേലിയന് പ്രധാനമന്ത്രി ശ്രീ. സ്ക്കോട്ട്മോറിസണ്, മൗറിഷ്യസ് പ്രധാനമന്ത്രി ശ്രീ. പ്രവിന്ദ്ജുഗ്നൗത്, യു.എ.ഇകിരീടാവകാശി ശ്രീ. മുഹമ്മദ് ബിന് സയ്യിദ്, ഇസ്രായേല് പ്രധാനമന്ത്രി ശ്രീ. ബെഞ്ചമിന് നെതന്യാഹുമുതലായവര് പൊതുതിരഞ്ഞെടുപ്പിലെവിജയത്തിന് പ്രധാനമന്ത്രിയെഅഭിനന്ദിച്ചു.
പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തില്ഇന്ത്യയിലെ ജനങ്ങള്ക്കുള്ളശാശ്വതമായവിശ്വാസത്തെ പ്രതിഫലിപ്പിക്കുന്നതാണ്ചരിത്രപരമായ ജനവിധിയെന്ന്ലോക നേതാക്കള്അഭിപ്രായപ്പെട്ടു.
അഭിനന്ദനങ്ങള്ക്കുംആശംസകള്ക്കുംതന്റെ നന്ദി അറിയിച്ചുകൊണ്ട്ലോകത്തെ തന്നെ ഏറ്റവുംവലിയ ജനാധിപത്യമായ ഇന്ത്യന് ജനാധിപത്യത്തിന്റെകരുത്ത് പ്രതിനിധാനം ചെയ്യുന്നതായിരുന്നു പൊതുതിരഞ്ഞെടുപ്പെന്ന് പ്രധാനമന്ത്രി പറഞ്ഞു. പരസ്പരം പ്രയോജനകരമായഉഭയകക്ഷി ബന്ധങ്ങളും, ബഹുതലസഹകരണവുംവികസിപ്പിക്കുന്നതിന് നല്കിയസഹകരണത്തിന് അദ്ദേഹംലോകനേതാക്കളെ നന്ദി അറിയിച്ചു.കൂടുതല്കരുത്തുറ്റ ബന്ധങ്ങള് പരിപോഷിപ്പിക്കുന്നതിന് അവരുമായിതുടര്ന്നും പ്രവര്ത്തിക്കാനുളളതന്റെ ആഗ്രഹവും പ്രധാനമന്ത്രി പ്രകടിപ്പിച്ചു.
സാമൂഹ്യ മാധ്യമങ്ങള്വഴിയുംമറ്റ്മാര്ഗ്ഗങ്ങളിലൂടെയുംഅഭിനന്ദനം അറിയിച്ച മറ്റ് നിരവധി നേതാക്കളോടുള്ളതന്റെ നന്ദിയും പ്രധാനമന്ത്രി പ്രകടിപ്പിച്ചു.
ND/MRD
(Visitor Counter : 29
പ്രധാനമന്ത്രിയുടെ ഓഫീസ്
ബ്രസീലിയയിൽ നടന്ന 11-ാമത് ബ്രിക്സ് ഉച്ചകോടിയിൽ ബ്രിക്സ് ബിസിനസ് കൗൺസിലും ന്യൂ ഡെവലപ്മെന്റ് ബാങ്കുമായുള്ള നേതാക്കളുടെ സംവാദത്തിൽ പ്രധാനമന്ത്രിയുടെ പരാമർശങ്ങൾ
ബഹുമാനപ്പെട്ട ചെയർമാൻ,
ശ്രേഷ്ഠരേ ,
ബ്രിക്സ് ബിസിനസ് കൗൺസിലിലെയും ന്യൂ ഡെവലപ്മെന്റ് ബാങ്കിലെയും അംഗങ്ങളേ ,
ഈ ചർച്ചയിൽ പങ്കെടുക്കുന്നതിൽ ഞാൻ സന്തുഷ്ടനാണ്.
ഈ രണ്ട് സംവിധാനങ്ങളും ഉപയോഗപ്രദമായ പ്ലാറ്റ്ഫോമുകളാണ്
ബ്രിക്സ് രാജ്യങ്ങൾ തമ്മിലുള്ള പ്രായോഗിക സഹകരണത്തിന് ഞാൻ നന്ദി പറയുന്നു
ബ്രിക്സ് രാജ്യങ്ങൾ ലോകത്തിന്റെ സാമ്പത്തിക വളർച്ചയുടെ പ്രതീക്ഷയുടെ കിരണമാണ്. നമ്മുടെ ബിസിനസ്സിന്റെ നവീകരണവും കഠിനാധ്വാനവുമാണ് നമ്മുടെ ഊർജ്ജത്തിന്റെ ഉറവിടം.
രണ്ടാമതായി, അഞ്ച് രാജ്യങ്ങളിലായി നിരവധി അഗ്രോ-ടെക് സ്റ്റാർട്ടപ്പുകൾ ഉയർന്നുവന്നിട്ടുണ്ട്. അനുഭവങ്ങൾ പങ്കുവെക്കുന്നതിനും നമ്മുടെ വലിയ വിപണികൾ പ്രയോജനപ്പെടുത്തുന്നതിനും അവരുടെ നെറ്റ്വർക്ക് ഉപയോഗപ്രദമാകും. കൃഷിയിൽ സാങ്കേതികവിദ്യയുടെയും ഡാറ്റാ അനലിറ്റിക്കൽ ഉപകരണങ്ങളുടെയും ഉപയോഗവും ഈ സ്റ്റാർട്ടപ്പുകൾ വഴി പ്രോത്സാഹിപ്പിക്കും.
മൂന്നാമതായി, സാർവത്രിക ആരോഗ്യ പരിരക്ഷ നേരിടുന്ന വെല്ലുവിളികൾ നേരിടാൻ, ഡിജിറ്റൽ ആരോഗ്യ ആപ്ലിക്കേഷനുകളുടെ ഉപയോഗത്തിൽ ഇന്ത്യയിൽ ഒരു ഹാക്കത്തോൺ സംഘടിപ്പിക്കുന്നത് കൗൺസിൽ പരിഗണിച്ചേക്കാം.
നാലാമതായി, ചെറുകിട, ഇടത്തരം വ്യവസായങ്ങൾക്കായുള്ള ഒരു വർക്കിംഗ് ഗ്രൂപ്പ് മികച്ച പ്രവർത്തനങ്ങളുടെ കൈമാറ്റം സുഗമമാക്കും.
BRICS പേ, ക്രെഡിറ്റ് റേറ്റിംഗ് ഏജൻസി, റീഇൻഷുറൻസ് പൂൾ, സീഡ് ബാങ്ക് തുടങ്ങിയ വിഷയങ്ങളിലെ ആദ്യകാല പുരോഗതിയിൽ നിന്ന് BRICS ബിസിനസ്സ് സമൂഹത്തിന് പ്രായോഗിക പിന്തുണയുടെ വലിയ പ്രയോജനം ലഭിക്കും.
ന്യൂ ഡെവലപ്മെന്റ് ബാങ്കും ബ്രിക്സ് ബിസിനസ് കൗൺസിലും തമ്മിലുള്ള പങ്കാളിത്ത കരാർ ഇരു സ്ഥാപനങ്ങൾക്കും ഉപയോഗപ്രദമാകും.
നമ്മുടെ സമ്പദ്വ്യവസ്ഥയ്ക്ക് വലിയ സാമ്പത്തിക സഹായം ആവശ്യമാണ്. പുതിയ വികസന ബാങ്കിന് ഈ മേഖലയിൽ വിലപ്പെട്ട പിന്തുണ നൽകാൻ കഴിയുമെന്ന് ഞാൻ വിശ്വസിക്കുന്നു.
എൻഡിബിയുടെ പ്രോജക്ട് തയ്യാറാക്കൽ ഫണ്ട് ആരംഭിച്ചതിനെ ഞാൻ സ്വാഗതം ചെയ്യുന്നു.
എൻഡിബിയുടെ പോർട്ട്ഫോളിയോയിൽ സ്വകാര്യ മേഖലയിലെ പ്രോജക്ടുകളുടെ സാന്നിധ്യം ബാങ്കിന്റെ സാന്നിധ്യം വർദ്ധിപ്പിക്കും.
സുഹൃത്തുക്കളേ ,
ഡിസാസ്റ്റർ റസിലന്റ് ഇൻഫ്രാസ്ട്രക്ചർ സംരംഭത്തിനായുള്ള സഖ്യത്തിൽ ചേരാൻ ഞാൻ ബ്രിക്സ് രാജ്യങ്ങളോടും എൻഡിബിയോടും അഭ്യർത്ഥിക്കുന്നു.
ഡിസാസ്റ്റർ റിസിലന്റ് ഇൻഫ്രാസ്ട്രക്ചറിനുള്ള മാർഗനിർദേശ തത്വങ്ങൾ സൃഷ്ടിക്കുന്നതിൽ എൻഡിബിയുമായി ചേർന്ന് പ്രവർത്തിക്കുന്നതിൽ ഇന്ത്യ സന്തുഷ്ടരാണ്.
ഇന്ത്യയിൽ എൻഡിബിയുടെ റീജിയണൽ ഓഫീസ് സ്ഥാപിക്കുന്നതിനുള്ള പ്രവർത്തനങ്ങൾ ഉടൻ പൂർത്തിയാക്കണമെന്ന് ഞാൻ അഭ്യർത്ഥിക്കുന്നു. ഇത് നമ്മുടെ മുൻഗണനാ മേഖലകളിലെ പദ്ധതികൾക്ക് ഉത്തേജനം നൽകും.
സുഹൃത്തുക്കളേ ,
ഇന്ത്യയിലെ വർധിച്ചുവരുന്ന നിക്ഷേപ അവസരങ്ങളും നവീകരണത്തിന്റെ ഇക്കോ സംവിധാനവും നിങ്ങൾക്ക് പരിചിതമാണ്.
2022 ഓടെ ഒരു പുതിയ ഇന്ത്യ കെട്ടിപ്പടുക്കാനും ഇന്ത്യയുടെ വികസന യാത്രയുടെ ഭാഗമാകാനും ഞാൻ നിങ്ങളെ എല്ലാവരെയും ക്ഷണിക്കുന്നു.
ശ്രേഷ്ഠരെ, സുഹൃത്തുക്കളെ,
കൗൺസിലിന്റെയും എൻഡിബിയുടെയും പൂർണ സഹകരണത്തോടെ മാത്രമേ ബ്രിക്സ് സാമ്പത്തിക സഹകരണം ശക്തിപ്പെടുത്താനുള്ള നമ്മുടെ സ്വപ്നം സാക്ഷാത്കരിക്കാനാകൂ എന്ന് പറഞ്ഞുകൊണ്ട് ഞാൻ ഉപസംഹരിക്കുന്നു.
ഈ ലക്ഷ്യത്തിനായുള്ള നിങ്ങളുടെ ശ്രമങ്ങളിൽ ഇന്ത്യ നിങ്ങളോടൊപ്പമുണ്ട്.
വളരെയധികം നന്ദി .
--ND--
(Visitor Counter : 47
ഗിരിവര്ഗ്ഗകാര്യ മന്ത്രാലയം
ഈ വർഷത്തെ സ്വാതന്ത്ര്യദിന ആഘോഷങ്ങളിൽ പങ്കെടുക്കുന്ന വിശിഷ്ടാതിഥികൾക്ക് കൈകൊണ്ട് നിർമ്മിച്ച വിശറികൾ ട്രൈഫെഡ് വിതരണം ചെയ്യും
രാജ്യത്തെ ഗോത്ര വർഗ വിഭാഗങ്ങൾക്ക് ജീവിത മാർഗ്ഗവും വരുമാനവും ഉറപ്പാക്കുന്ന, നടപടികളുടെ ഭാഗമായി പ്രതിരോധ മന്ത്രാലയവുമായി വീണ്ടും കൈകോർത്ത് ട്രൈഫെഡും ഗിരിവർഗ്ഗ മന്ത്രാലയവും. നാളത്തെ സ്വാതന്ത്ര്യ ദിനാഘോഷങ്ങളിൽ പങ്കെടുക്കുന്ന വിശിഷ്ടാതിഥികൾക്ക് ഗിരിവർഗ വിഭാഗക്കാർ കൈകൊണ്ട് നിർമ്മിച്ച വിശറികൾ വിതരണം ചെയ്യും. ഇത് മൂന്നാം വർഷമാണ് ഇത്തരത്തിലുള്ള സഹകരണം.
രാജസ്ഥാൻ, ഒഡീഷ, പശ്ചിമബംഗാൾ, ബീഹാർ, ഗുജറാത്ത്, ജാര്ഖണ്ഡ് തുടങ്ങിയ സംസ്ഥാനങ്ങളിലെ ഗോത്ര വിഭാഗത്തിൽപ്പെട്ട കരകൗശല വിദഗ്ധരിൽ നിന്നും ശേഖരിച്ച വിശറികൾ പരിസ്ഥിതി സൗഹൃദമാണ്. പ്രകൃതിദത്തവും ജൈവവും ആയ വസ്തുക്കൾ ഉപയോഗിച്ചാണ് ഇവ നിർമ്മിച്ചിരിക്കുന്നത്.
TRIBES ഇന്ത്യ വിശറികൾ രാജ്യമെമ്പാടുമുള്ള TRIBES ഇന്ത്യ ചില്ലറ വില്പന ശാലകളിലും http://www.tribesindia.com സൈറ്റിലും ലഭ്യമാണ്.
കോവിഡ് മഹാമാരിയെ തുടർന്ന് ഗോത്ര വിഭാഗത്തിൽപ്പെട്ട കരകൗശല വിദഗ്ധർ നിർമ്മിച്ച 100 കോടിയോളം രൂപയുടെ ഉൽപ്പന്നങ്ങൾ വിൽക്കാൻ ആവാതെ കെട്ടിക്കിടക്കുന്ന അവസ്ഥയായിരുന്നു.http://www.tribesindia.com, ഫ്ലിപ്കാർട്ട് ആമസോൺ GeM തുടങ്ങിയവയിലൂടെ ഇവ വിറ്റഴിക്കാനുള്ള ഊർജിത ശ്രമങ്ങൾ TRIFED നടത്തിയിരുന്നു.
തങ്ങളുടെ ഇ -ഷോപ്പിൽ ഇരുന്നുകൊണ്ട് ഇ- വിപണിയിലൂടെ തങ്ങളുടെ ഉൽപന്നങ്ങൾ വിറ്റഴിക്കാൻ ഗോത്ര വർഗ്ഗ വിഭാഗക്കാർക്ക് സൗകര്യമൊരുക്കുന്ന THE TRIBES INDIA eMART PLATFORM നും TRIFED ഉടൻ തന്നെ തുടക്കമിടും. ദേശീയ അന്തർദേശീയ തലത്തിൽ തങ്ങളുടെ ഉത്പന്നങ്ങൾ കച്ചവടം ചെയ്യാൻ ഇത് ഗോത്ര വർഗ്ഗ വിഭാഗക്കാർക്ക് സഹായകമാകും.
ഗോത്ര വർഗ വിഭാഗത്തിൽ പെട്ട രാജ്യത്തെ അഞ്ച് ലക്ഷത്തോളം കരകൗശല വിദഗ്ദ്ധരെ കൂടി സംവിധാനത്തിന്റെ ഭാഗമാക്കി മാറ്റാനുള്ള നടപടികൾക്ക് തുടക്കമായി കഴിഞ്ഞു. പ്രതിരോധ മന്ത്രാലയത്തിന് വിതരണം ചെയ്ത വിശറി കളുകളും ഇ വിപണിയിൽ ലഭ്യമാണ്.
രാജ്യരക്ഷാ മന്ത്രാലയം
1971-ലെ ഇന്ത്യ-പാക് യുദ്ധത്തിൽ ഇന്ത്യ നേടിയ വിജയത്തിന്റെ 50-ാം വാർഷികത്തിന്റെ സ്മരണിക സ്റ്റാമ്പ് രക്ഷാമന്ത്രി ശ്രീ രാജ്നാഥ് സിംഗ് പുറത്തിറക്കി
ന്യൂ ഡൽഹി: ഡിസംബർ 16, 2021
രക്ഷാ മന്ത്രി ശ്രീ രാജ്നാഥ് സിംഗ് 1971 ലെ ഇന്ത്യ-പാക് യുദ്ധത്തിൽ ഇന്ത്യയുടെ വിജയത്തിന്റെ സുവർണ്ണ ജൂബിലി അടയാളപ്പെടുത്തുന്ന ഒരു പ്രത്യേക തപാൽ കവറും ഒരു സ്മരണിക സ്റ്റാമ്പും 2021 ഡിസംബർ 16 ന് ന്യൂ ഡൽഹിയിൽ പ്രകാശനം ചെയ്തു. 2020 ഡിസംബറിൽ ആരംഭിച്ച ഒരു വർഷം നീണ്ടുനിൽക്കുന്ന 'സ്വർണിം വിജയ് വർഷ്' ആഘോഷങ്ങളുടെ പരിസമാപ്തിയാണ് ഇന്ന്.
(പാകിസ്ഥാൻ സായുധ സേനയ്ക്കെതിരായ ഇന്ത്യൻ സായുധ സേനയുടെ നിർണായക വിജയത്തിന്റെ ദിനമായി എല്ലാ വർഷവും ഡിസംബർ 16 'വിജയ് ദിവസ്' ആയി ആഘോഷിക്കുന്നു.
2020 ഒക്ടോബർ-നവംബർ മാസങ്ങളിൽ നടന്ന അഖിലേന്ത്യാ മത്സരത്തിലൂടെ തിരഞ്ഞെടുക്കപ്പെട്ട, ഇന്ത്യൻ നാവിക സേനയിലെ ലെഫ്റ്റനന്റ് കമാൻഡർ കുശാൽ ചന്ദ്രശേഖർ രൂപകൽപ്പന ചെയ്ത 'സ്വർണിം വിജയ് വർഷ്' ലോഗോ സ്റ്റാമ്പിൽ ഉണ്ട്. ഇന്ത്യൻ സായുധ സേനകളുടെയും ഇന്തോ-ബംഗ്ലാ സേനകളുടെയും സംയുക്ത പ്രവർത്തനവും സ്റ്റാമ്പ് അനുസ്മരിക്കുന്നുണ്ട്.